Toni Braxton
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Toni Braxton er en amerikansk sanger og komponist i en moderne, soulpreget popstil. Hun var en av de største pop- og r&b-stjernene på 1990-tallet, og har vunnet 7 Grammy-priser.
Braxton er særlig kjent for sine følsomme, sensuelle ballader. Hennes selvtitulerte debutalbum (1993) solgte over 10 millioner på verdensbasis og ble tildelt to Grammyer. Braxton fulgte opp med Secrets (1996), og etter diverse karrieremessige problemer kom hun tilbake i 2000 med The Heat, som befestet hennes sterke stilling i moderne, svart amerikansk popmusikk.Hennes øvrige album er juleplata Snowflakes (2001), More Than A Woman (2002), Libra (2005), Pulse (2010) og Sex & Cigarettes (2018). I 2014 ga Braxton ut et kritikerrost duettalbum med Babyface: Love, Marriage & Divorce. Største hits Another Sad Love Song (1993)  Breathe Again (1993)  You Mean The World To Me (1994)  You're Making Me High (1996)  Un-Break My Heart (1996)  I Don't Want To (1997)  He Wasn't Man Enough (2000)  Høsten 1998 medvirket hun i Broadway-musikalen The Beauty and the Beast. Les mer i Store norske leksikon R&B popmusikk soul Eksterne lenker Toni Braxton